ПРЕДЛОГ

На основу члана 58. Закона о запосленима у аутономним покрајинама и јединицама локалне самоуправе („Сл. гласник РС“, број 21/2016 ,113/2017, 95/2018, 113/2017 – др. закон, 95/2018 и 114/2021), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе (''Службени гласник РС'', број 88/2016,12/2022, 113/2017- др. закон, 96/2018- др. закон и 86/2019-др.закон, 157/2020- др.закон и 123/2021-др.закон), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе (''Службени гласник РС'', број 88/2016), Уредбе о одређивању компетенција за рад службеника у органима аутономних покрајина и јединицама локалне самоуправе („Сл. гласник РС“, број 132/2021), члана 71. Статута општине Рача („Сл. гласник општине Рача“, број 3/2019**)**, члана 36. Одлуке о организацији општинске управе општине Рача (Сл. гласник општине Рача“, број 31/2021**)** ичлана34. Пословника о раду општинског већа општине Рача („Сл. гласник општине Рача“, број 22/2020 и 8/2022), Општинско веће општине Рача, на предлог начелника Оппштинске управе општине Рача, дана \_\_\_\_\_\_\_­­ 2023. године усвојило је следећи:

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О УНУТРАШЊОЈ ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ И ОПШТИНСКОМ ПРАВОБРАНИЛАШТВУ ОПШТИНЕ РАЧА**

**Члан 1.**

 У Правилнику о унутрашњој организацији и систематизацији радних места у Општинској управи и Општинском правобранилаштву општине Рача („Сл. гласник општине Рача“, број 16/2022), мења се члан 4. који сада гласи:

„У Правилнику су систематизована следећа радна места

|  |  |
| --- | --- |
| Функционери - изабрана и постављена лица | 1 помоћник |
| Службеник на положају – I група | 1 радно место | 1 службеник |
| Службеник на положају – II група | 1 радно место | 1 службеник |
|  |
| **Службеници - извршиоци** | **Број радних места** | **Број службеника** |
| Самостални саветник | 7 радних места | 7 службеника |
| Саветник | 16 радних места | 16 службеника |
| Млађи саветник | 3 радна места | 4 службеникa |
| Сарадник | 3 радна места | 3 службеника |
| Млађи сарадник | 1 радно место |  1 службеник |
| Виши референт | 8 радних места | 10 службеника |
| Референт | / | / |
| Млађи референт | / | / |
| Укупно: | **38 радних места** | **41 службеник** |
|  |
| **Намештеници** | **Број радних места** | **Број намештеника** |
| Возач | 1 радно место | 1 намештеник |
| Биротехничар | 1 радно место | 1 намештеник |
| Технички секретар | 1 радно место | 1намештеник |
| Кафе кувар | 1 радно место | 1 намештеник |
| Укупно: | 4 радна места | 4 намештеника |

„

**Члан 2.**

 Мења се члан 24. који сада гласи:

„Правилник садржи радна места на положајима, извршилачка радна места и радна места на којима раде намештеници.

|  |  |  |
| --- | --- | --- |
|  **Звање** | **Број радних места** | **Број службеника** |
| **Службеник на положају –** **I група** | **1 радно место** | **1 службеник** |
| **Службеник на положају – II група** | **1 радно место** | **1 службеник** |
|  |
| **Службеници - извршиоци** | **Број радних места** | **Број службеника** |
| Самостални саветник | 7 радних места | 7 службеника |
| Саветник | 16 радних места | 16 службеника |
| Млађи саветник | 3 раднa местa | 4 службеникa |
| Сарадник | 3 радна места | 3 службеника |
| Млађи сарадник | 1 радно место |  1 службеник |
| Виши референт | 8 радних места | 10 службеника |
| Референт | / | / |
| Млађи референт | / | / |
| **Укупно:** | **38 радних места** | **41 службеник** |
|  |  |  |
| **Намештеници** | Број радних места | Број намештеника |
| Возач | 1 радно место | 1 намештеник |
| Биротехничар | 1 радно место | 1 намештеник |
| Технички секретар | 1 радно место | 1намештеник |
| Кафе кувар | 1 радно место | 1 намештеник |
| **Укупно:** | **4 радна места** | **4 намештеника** |

„

**Члан 3.**

 У члану 25., тачка 7.1.2. Одељење за изградњу, урбанизам, локални економски развој и инспекцијске послове, **мења се** радно место под редним бројем 25. Просветни инспектор у делу који се односи на Услове, које сада гласи:

„ **25. Просветни инспектор**

**Звање: Саветник број службеника :1**

**Опис посла:** Врши инспекцијски надзор над применом закона и других прописа којима се уређује организација и начин рада установа предшколског васпитања и образовања и основног и средњег образовања и васпитања. Врши надзор над поступањем установе у погледу спровођења закона и других прописа у области образовања и васпитања, остваривања права запосленог, ученика, родитеља односно другог законског заступника и других чињеница од значаја за законито функционисање установа. Испитује испуњеност услова и поступа у оквиру својих овлашћења да ли установа испуњава услове у складу са законом у циљу верификације. Врши инспекцијски надзор над применом закона и других прописа којима се уређује организација и начин рада установа за образовање одраслих и јавно – признатих организатора активности. Обавља друге послове по налогу Шефа одељења и начелника Општинске управе.

**Услови:** Стечено високо образовање из научне области економских или правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама,односно на основим студијама у трајању од најмање 4 године или специјалистичким студијама на факултету., или високо образовање стечено у складу са прописима који су важили до ступања на снагу закона о високом образовању. Три године радног искуства у струци, положен државни стручни испит, положен испит за инспектора, потребне компетенције за обаљање послова радног места.“

**Члан 4.**

 У члану 25., тачка 7.1.3.2. Одсек за утврђивање, наплату и контролу јавних прихода, **мења се** радно место под редним бројем 33. Извршилац за послове утврђивања јавних прихода, у делу који се односи на Звање, које сада гласи:

„ **33**. **Извршилац за послове утврђивања јавних прихода**

|  |  |
| --- | --- |
| **Звање: Млађи саветник** |  **број службеника: 1** |

**Опис послова:** Учествује у поступку за утврђивање пореза на имовину правних и физичких лица, локалне комуналне таксе за правна лица и предузетнике, накнаде за коришћење грађевинског земљишта и других накнада. Учествује у изради решења којим се налаже отклањање утврђених неправилности у поступку контроле, контролише подношење пореских пријава за утврђивање локалних јавних прихода решењем. Учествује у изради методолошких упутстава у вези пореске контроле локалних јавних прихода. Учествује у изради редовних и ванредних планова принудне наплате локалних јавних прихода и прати њихово извршавање. Обавља и друге послове по налогу Шефа Одсека и начелника Општинске управе.

**Услови:** Стечено високо образовање из научне области правних или економских наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама,односно на основим студијама у трајању од најмање 4 године или специјалистичким студијама на факултету, или високо образовање стечено у складу са прописима који су важили до ступања на снагу Закона о високом образовању. Завршен приправнички стаж или најмање пет година проведених у радном односу код послодавца, положен државни стручни испит, потребне компетенције за обаљање послова радног места.“

**Члан 5.**

 У делу III Организација и систематизација радних места у општинском правобранилаштву, у члану 39. који се односи на систематизацију радних места, **мења се** радно место Општински правобранилац у делу који се односи на услове, које сада гласи:

„

|  |  |
| --- | --- |
| **Општински правобранилац** |  |

**Опис послова:** Руководи, координира и надзире рад Општинског правобранилаштва, учествује у процесима у вези са стручним усавршавањем запослених у правобранилаштву; одговара за свој рад и рад Правобранилаштва Скупштини општине и Општинском већу; предузима правне радње и користи правна средства пред судовима и другим надлежним органима ради остваривања заштите имовинских права и интереса оштине, органа и организација и других правних лица чије се финансирање врши из буџета општине, по захтеву, заступа и друга правна лица чији је оснивач општина у погледу њихових имовинских права и интереса, када интерес тих лица није у супротности са функцијом коју врши правобранилац; предузима потребне мере ради споразумног решавања спорног односа, у складу са законом; даје правна мишљења у вези закључивања правних послова имовинске природе правним лицима чије имовинске интересе и права заступа, као и другим лицима, на њихов захтев; за свој рад и рад Правобранилаштва непосредно је одговоран Скупштини општине и општинском већу.

**Улови:** стечено високо образовање из области правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен правосудни испит, најмање 2 године радног искуства у струци после положеног правосудног испита.

**Члан 6.**

 Остале одредбе Правилника о унутрашњој организацији и систематизацији радних места у Општинској управи и Општинском правобранилаштву општине Рача („Сл. гласник општине Рача“, број 16/2022), остају на снази.

**Члан 7.**

 Правилник о изменама и допунама Правилника о унутрашњој организацији и систематизацији радних места у Општинској управи и Општинском правобранилаштву општине Рача биће објављен у „Сл. гласнику општине Рача“ и исти ступа на снагу осмог дана од дана објављивања.

**ОПШТИНСКО ВЕЋЕ ОПШТИНЕ РАЧА**

**Број: \_\_\_\_\_\_\_\_\_\_\_\_\_\_\_\_**

**Датум: \_\_\_\_\_\_\_\_\_\_\_\_\_\_\_\_ П Р Е Д С Е Д Н И К**

 ОПШТИНСКОГ ВЕЋА ОПШТИНЕ РАЧА

 Ненад Савковић, с.р.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_